Primarul Robert Nicolae Șerban a primit, astăzi, Certificatul de Acreditare pentru Centrul de Informare și Promovare Turistică Eforie Sud. Certificatul a fost oferit de Autoritatea Națională pentru Turism și este valabil până în data de 03.01.2022.

Bucuria edilului este cu atât mai mare cu cât, la nivelul întregii țări, este al 29-lea centru acreditat, dintr-un total de 109 solicitări. Certificatul obținut astăzi, încununează munca unei echipe care s-a străduit, și a reușit, să ducă la îndeplinire toate cerințele proiectului. Eforturile au fost mari, întrucât, lipsa personalului specializat și-a spus cuvântul. Au fost organizate mai multe serii de concursuri, până când s-au prezentat și, au fost admise persoanele cu pregătirea necesară.

Proiectul a fost finantat prin Programul Operational Regional 2007 – 2013, Axa prioritara Dezvoltarea durabila si promovarea turismului; Domeniu major de intervenţie - Promovarea potentialului turistic si crearea infrastructurii necesare, in scopul cresterii atractivitatii Romaniei ca destinatie turistica și a fost implementat în perioada 10.02.2015 - 31.12.2015.

Obiectivul Centrului de Informare și Promovare Turistică Eforie Sud este acela de a promova turismul și de a facilita accesul turiștilor la informații, servicii de informare și evenimente specifice.

Primarul Robert Nicolae Șerban, speră ca în cel mai scurt timp și Centrul de Informare și Promovare Turistică Eforie Nord, să parcurgă toate etapele premergătoare pentru obținerea acreditării.